Bæjarstjórn Reykjanesbæjar þarf ekki lengur að bera ákvarðanir um fjárútlát undir eftirlitsnefnd með fjármálum sveitarfélaga , líkt og hún hefur þurft að gera undanfarin ár vegna bágborinnar fjárhagsstöðu sveitarfélagsins . Ástæðan er sú að betri fjármálastjórn , aðhaldsaðgerðir og tekjuaukning bæjarsjóðs hefur bætt fjárhagsstöðuna til muna . Raunar er það svo að Reykjanesbær er að losna undan eftirlitinu tveimur árum fyrr en áætlanir gerðu ráð fyrir . Í frétt vegna þessa , sem birt hefur verið á heimasíðu Reykjanesbæjar , segir Kjartan Már Kjartansson , bæjarstjóri Reykjanesbæjar , að þetta séu sérstaklega ánægjuleg tíðindi og niðurstaða sem stefnt hafi verið að síðan í árslok 2014 , þegar aðgerðaráætlunin „ Sóknin “ var kynnt til leiks til að bæta fjárhagsstöðu sveitarfélagsins . „ Auk þess sem ráðdeild hefur stýrt störfum okkar , hafa ytri aðstæður einnig hjálpað til . Má þar nefna að flugumferð um Keflavíkurflugvöll hefur aukist , atvinnustig verið gott , íbúum fjölgað og svo mætti áfram telja . “ Þar segir enn fremur að bæjarstjórn muni í framhaldinu leggjast yfir framtíðaráætlanir bæjarfélagsins , en fjölmörg stór verkefni eru þar á teikniborðinu í uppbyggingu skóla - og íþróttamannvirkja , ýmissa fjárfestinga og framkvæmda . Herinn fór og tilraunir mistókust Það hafa skipst á skin og skúrir í Reykjanesbæ frá því að sveitarfélagið varð til fyrir rúmum aldarfjórðung , sérstaklega á síðustu árum . Árið 2006 hvarf Bandaríkjaher frá landinu og þar með lokaði stærsti vinnustaður þess sem tryggði Reykjanesbæ auk þess margháttaðar tekjur . Auglýsing Til að bregðast við þeirri stöðu hófu stjórnmálamenn , meðal annars í bæjarstjórn Reykjanesbæjar , að beita sér fyrir uppbyggingu iðnaðarsvæðis í Helguvík . Á þessu tímabili , 2003 til 2014 , skilaði var A-hluti Reykjanesbæjar rekinn í tapi öll árin utan eins , það var árið 2010 . Vegna þessa þurfti sveitarfélagið meðal annars að leggja auknar skattbyrðar á íbúa sína . Þessi staða varð meðal annars til þess að Sjálfstæðisflokkurinn missti hreinan meirihluta sinn í kosningunum 2014 . Nýr meirihluti Samfylkingar , Beinnar leiðar og Frjáls afls tók við og réð Kjartan Már Kjartansson sem bæjarstjóra . Verkefnið sem sveitarfélagið stóð frammi fyrir á þessum tíma var gríðarlega umfangsmikið . Reykjanesbær var skuldsettasta sveitarfélag landsins . Skuldir þess voru tæplega 41 milljarður króna í lok árs 2014 , eða rúmlega 250 prósent af reglulegum tekjum sveitarfélagsins en samkvæmt sveitarstjórnarlögum sem tóku gildi árið 2012 var leyfilegt skuldahlutfall að hámarki 150 prósent . Skuldastaða Reykjanesbæjar var því beinleiðis í andstöðu við lög . Auglýsing Fjárfestingarnar sem ráðist hafði verið í skiluðu mun minna til baka er vonir stóðu til um . Á því ári voru 17 prósent íbúa á svæðinu í alvarlegum vanskilum sem var hæsta hlutfall vanskila á landinu . Langtímaatvinnuleysi var líka mikið vandamál í sveitarfélaginu . Ráðist í „ Sóknina “ Til að bregðast við þessu var ráðist í aðgerðaráætlun til átta ára , sem kallaðist „ Sóknin “ . Í hálkunni milli jóla og nýárs 2014 var íbúum boðið að koma og sækja sand til að dreifa á stéttina hjá sér . Það voru ekki til bæjarstarfsmenn til að sinna því viðviki . Í febrúar 2015 skrifaði nýr bæjarstjóri , Kjartan Már , grein þar sem hann lýsti veruleikanum sem blasti við . Var nú nauðsynlegt að hækka útsvarið ? Var nú nauðsynlegt að segja upp föstum aksturstyrkjum ? Var nú nauðsynlegt að …… . “ Öllum spurningum í þessum dúr er bara hægt að svara á einn veg ; „ Já , það var bráðnauðsynlegt að taka þessar ákvarðanir þótt erfiðar væru . “ “ Kjartan sagði ennfremur að komið væri að ögurstundu og það hefði einfaldlega ekki verið hægt að bíða lengur og sjá hvort ástandið myndi lagast . Það þyrfti að grípa til aðgerða og það hefði verið gert . Skuldir Reykjanesbæjar væru allt of háar og að það þyrfti að greiða þær niður . „ Tilraunir til að byggja álver í Helguvík reyndust með öllu óraunhæfur og hafa verið sleggnar af . Þá fór uppbygging kísilvera í Helguvík illa og mikill þrýstingur er á það meðal íbúa að slík fái einfaldlega ekki a starfa á svæðinu . Á sama tímabili fjölgaði íbúum sveitarfélagsins mjög hratt . Um mitt ár 2011 , þegar ástandið var nokkuð hart í Reykjanesbæ , bjuggu þar 13.990 manns . Þar af voru 1.230 erlendir ríkisborgarar . Í lok september síðastliðins voru íbúar sveitarfélagsins orðnir 19.380 og hafði þar með fjölgað um 5.390 á nokkrum árum . Nánast öll aukningin var tilkomin vegna fjölgunar á erlendum ríkisborgurum sveitarfélagsins . Þeir voru 8,8 prósent íbúa þess 2011 en 25,5 prósent þeirra í lok mars síðastliðins . Þegar síðasti ársreikningur Reykjanesbæjar var afgreiddur í bæjarstjórn í maí 2019 var niðurstaða hans sú besta sem sést hefur í sögu sveitarfélagsins . Skuldaviðmið samstæðu sveitarfélagsins var komin niður í 137,29 prósent , og þar með undir lögboðið 150 prósent viðmið . Fá milljarða vegna sölu á HS Orku Reykjanesbær fékk síðan enn einar gleðifréttirnar stuttu síðar , þegar gengið var frá sölu á hlut Fjárfestingarsjóðsins ORK í HS Orku til félags í eigu íslenskra lífeyrissjóða . Auglýsing Í ágúst 2012 seldi Reykjanesbær nefnilega skuldabréf sem sveitarfélagið eignaðist við sölu á hlut þess í HS Orku til Geysis Green Energy . Kaupandinn var áðurnefndur sjóður , ORK , sem rekinn var af Virðingu , sem síðar gekk í gegnum nokkrar sameiningar og er nú hluti af Kviku banka . Sjóðurinn var fjármagnaður af lífeyrissjóðum og fagfjárfestum . Við fall WOW air í lok mars í fyrra bæjarráð Reykjanesbæjar ljóst að áfallið muni hafa mikil samfélagsleg áhrif til skamms tíma . Það sé einkum vegna þess hversu mikill fjöldi íbúa hafi starfað hjá WOW air eða í fyrirtækjum sem veitti WOW air bæði beina og óbeina þjónustu . Atvinnuleysi er hæst á Suðurnesjum á öllu landinu . Þar mælist atvinnuleysið nú 8,4 prósent og hefur aukist hratt það sem af er ári . Á Suðurnesjunum voru fleiri Pólverjar atvinnulausir en íslenskir ríkisborgarar í lok nóvember síðastliðins . Það er í fyrsta sinn sem það gerist . Alls eru 45 prósent þeirra sem eru án atvinnu , en búsettir á Suðurnesjunum , Pólverjar , 42 prósent eru íslenskir ríkisborgarar og tæp 13 prósent frá öðrum löndum . Suðurnesin eru eina landsvæðið á Íslandi þar sem fleiri Pólverjar eru án atvinnu en Íslendingar . Reykjanesbær er stærsta sveitarfélagið á Suðurnesjum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .